ოლივია კულპო

ოლივია ფრანსეს კულპო (, დ. 8 მაისი, 1992) — ამერიკელი ინფლუენსერი და მოდელი. მის როდ-აილენდში გამარჯვების შემდეგ მოდელმა მოიპოვა მის ამერიკის ტიტული და საბოლოოდ მის სამყაროს გამარჯვებული გახდა. ის ასევე არის მსახიობი.

 ადრეული წლები 
კულპო დაიბადა კრენსტონში, როდ-აილენდში, სუსანისა და პიტერ კულპოს ოჯახში. ის ხუთ დედმამიშვილს შორის შუათანაა. მამამისი ბოსტონის მახლობლად ბიზნესს ფლობს. ის კრენსტონის გარეუბანში, იჯვუდში გაიზარდა. დედამისს იტალიური და ირლანდიული ფესვები აქვს.

კულპომ ჩააბარა გოგონათა კათოლიკურ სკოლაში, მოგვიანებით კი ჩაირიცხა ბოსტონის უნივერსიტეტში, მაგრამ სწავლა არ დაუსრულებია. ის მეორე კლასიდან უკრავს ჩელოზე და როდ-აილენდის ფილარმონიის ახალგაზრდულ ორკესტრში უკრავდა. მოდელი ასევე იყო როდ-აილენდის ფილარმონიის პალატის ანსამბლში და როდ-აილენდის საყოველთაო ორკესტრში. მან ჩააბარა ბრევარდის მუსიკალურ კოლეჯში, ქალაქ ბრევარდში, ჩრდილოეთი კაროლინაში, სადაც ორი ზაფხულის განმავლობაში სწავლობდა. სწავლის პერიოდში მოდელი Boston Accompanietta-ში ირიცხებოდა, უკრავდა და მღეროდა კიდეც.

 კარიერა 
 სილამაზის კონკურსები 
2012 წელს, მის როდ აილენდში გამარჯვების შემდეგ, კულპო მის ამერიკის სილამაზის კონკურსზე გაემგზავრა ლას ვეგასში, ნევადაში 3 ივნისს და გაიმარჯვა კიდეც.

6 ივლისს კულპოს მშობლიურ ქალაქში, კრენსტონში, როდ-აილენდი მის სამყაროს დახვედრის ღონისძიება გაიმართა. ცერემონია ქალაქის ცენტრალურ მოედანზე, Cranston City Hall-ზე მოეწყო. როდ-აილენდის გუბერნატორმა, ალან ფუნგმა ოლივია კულპოს ქალაქის გასაღები გადასცა.

ოლივია კულპომ მის სამყაროს 2012 წლის დაჯილდოებაზე ამერიკის შეერთებული შტატები წარადგინა. ღონისძიება ლას-ვეგასში, ნევადაში ჩატარდა, სადაც კულპომ გამარჯვებულის სტატუსი მოიპოვა. გამარჯვებით მოდელი მე-8 ამერიკელი გახდა, რომელმაც აღნიშნულ ღონისძიებაზე გამარჯვება შეძლო (სხვა გამარჯვებულებს შორისაა: მის სამყარო 1954 - მირიამ სტივენსონილ მის სამყარო 1955 - ქეროლ მორისი; მის სამყარო 1960 - ლინდა ბერემენტი; მის სამყარო 1967 - სილვია ჰიჩკოკი; მის სამყარო 1980 - შონ ვითერლი; მის სამყარო 1995 - ჩელსი სმიტი და მის სამყარო 1997 - ბრუკ ლი). კულპო არის პირველი ამერიკელი 1997 წლიდან, რომელმაც მის სამყაროში გაიმარჯვა. ის ასევე პირველი როდ-აილენდელია, რომელმაც მის სამყარო მოიგო. კულპოს გვირგვინი წინა წლის გამარჯვებულმა, ანგოლის წარმომადგენელმა ლეილა ლოპესმა გადასცა. 

2013 წლის იანვარში კულპო ინდონეზიას ეწვია და ადგილობრივი სილამაზის კონკურსის გამარჯვებულს 1-ელ თებერვალს ჯაკარტაში გვირგვინი დაადგა. ის ასევე ესტუმრა ბალის, ჯოკიაკარტასა და სურაბაიას. ჯაკარტაში კულპომ მოაწყო დისკუსია ახალგაზრდა ინდონეზიელებთან ერთად ადამიანის იმუნოდეფიციტური ვირუსების შესახებ. დისკუსია გაერთიანებული ერების ორგანიზაციის ფონდის მხარდაჭერით გაიმართა ამერიკის საელჩოში.

25 აგვისტოს კრენსტონის ქალაქის მერიამ მიიღო გადაწყვეტილება ალბერტის ავენიუზე კულპოს სახელის დართვის შესახებ. ქუჩა მოდელის მშობლიურ რაიონზე, ეჯვუდზე გადის და ბროდ სტრიტსა და ნარაგანსეტის ბულვარს შორის მდებარეობს.

10 სექტემბერს კულპომ მონაწილეობა მიღო შერილ ჰილის მოდის შოუზე, რომელიც ტრამ თაუერში, ნიუ-იორკში მოეწყო. კულპო იმყოფებოდა ინდოეთში 27 სექტემბრიდან 6 ოქტომბრამდე. 9 ნოემბერს კულპომ ახალ მის სამყაროს, ვენესუელელ გაბრიელა ისლერს გვირგვინი დაადგა.

 სილამაზის კონკურსის გარეთ 
კულპო სოციალურ ქსელებში აქტიურია. მას ჰყავს მილიონობით მიმდევარი Twitter-ზე, Instagram-სა და YouTube-ზე. ის მრავალი სილამაზისა და მოდის ბრენდების სახე და მოკავშირეა. მისი, როგორც ინფლუენსერის თანამშრომელ კომპანიებს შორისაა: L'Oréal, Kipling, და Uberliss ის ასევე არის Sports Illustrated-ის სახე და გაზეთის 2020 წლის ნომერზე გამოჩნდა ჟასმინ სანდერსსა და კეიტ ბოკთან ერთად. მოდელი ასევე მონაწილეობს რეალით შოუში სახელწოდებით მოდელთა რაზმი (2018). დამატებით კულპოს აქვს როლები 2018 წლის ფილმებში: შემთხვევით სექსუალური და საპასუხო დარტყმა, ასევე მონაწილეობს 2020 წლის ციფრულ ფილმში ჩვეულებრივი რუტინა.

2017 წლის აგვისტოში კულპომ ოჯახთან ერთად რესტორანი გახსნა როდ-აილენდში.

 პირადი ცხოვრება 
2013-დან 2015 წლამდე ოლივია კულპო ურთიერთობაში იყო ნიკ იონასთან. ის ასევე ურთიერთობაში იყო ტიმ ტებოუსთან 2015 წლის ნოემბრამდე.  მას ასევე ჰქონდა ურთიერთობა დენი ამენდორასთან 2016 წლის თებერვლიდან 2019 წლის აპრილამდე. 2019 წლის ზაფხულში მოდელმა ურთიერთობდა დაიწყო ფეხბურთელ კრისტიან მაკ-კრაფისთან.

 ფილმოგრაფია 
 ფილმები 
 წელი სახელი როლი შენიშვნა 2014 სხვა ქალი ყვავისთმიანი ლამაზანი კამეო 2017 ამერიკელი სატანა გრეტჩენი 2018 შემთხვევით სექსუალურიჰოუპი 2018 საპასუხო დარტყმაკრისტინა 2020 ჩვეულებრივი რუტინა ლაურა ჯეინი ვენერა როგორც ბიჭი  რუბი

 ტელევიზია 
 წელი სათაური როლი შენიშვნა 2017 ჯოჯოხეთის სამზარეული საკუთარი თავი ეპიზოდი: „ჯოჯოხეთის პატარა ნაჭერი“ 2018 მოდელთა რაზმი2021 სამოთხე ქალაქი გრეტჩენი

 მუსიკალური ვიდეო 
 წელი სათაური შემსრულებელი როლი 2014 „Jealous“ ნიკ იონასი საკუთარი თავი „Amor“ ემინ აგალაროვი

რესურსები ინტერნეტში




სქოლიო

კატეგორია:მის ამერიკის გამარჯვებულები
კატეგორია:მის სამყაროს გამარჯვებულები
კატეგორია:დაბადებული 1992
კატეგორია:დაბადებული 8 მაისი
კატეგორია:ამერიკელი მოდელები
კატეგორია:ცოცხალი ადამიანები